**ELEMENTI I KRITERIJI OCJENJIVANJA**

**U NASTAVI NJEMAČKOG JEZIKA**

**4. razred**

**Učiteljica: Dubravka Kostelac**

**Elementi ocjenjivanja:**

1. **razumijevanje slušanjem**
2. **razumijevanje čitanjem**
3. **izražavanje i stvaranje – usmeno**
4. **izražavanje i stvaranje – pisano**

1. **razumijevanje slušanjem**

|  |  |
| --- | --- |
| OCJENA | KRITERIJ |
| ODLIČAN | Brzo i samostalno razumije riječi i kratke izraze slušanjem zvučnog, audio-vizualnog zapisa ili učitelja.  U potpunosti razumije pitanja, upute. Nakon čitanja/ slušanja obrađenog i uvježbanog teksta učenik točno odgovara na pitanja i rješava zadatke razumijevanja teksta. Prijevod riječi/rečenica je točan, te razumije jezičnu poruku.  Interes i sposobnosti razvijeni su na najvišoj razini. |
| VRLO DOBAR | Razumije riječi i kratke izraze ili upute, slušanjem zvučnog, audio-vizualnog zapisa ili učitelja, uz malu pomoć ili poticaj samog učitelja.  Nakon čitanja/ slušanja obrađenog i uvježbanog teksta učenik uglavnom (više od 77%) točno odgovara na postavljena pitanja, i rješava zadatke razumijevanja teksta, uglavnom točno prevodi rečenice te razumije jezičnu poruku.  Vrlo se trudi naučiti sadržaje koje ne poznaje. |
| DOBAR | Razumije riječi, izraze ili upute, slušanjem zvučnog, audio- vizualnog zapisa ili učitelja, ali tek nakon nekoliko ponavljanja.  Razumije osnovne riječi i poznate fraze koje se tiču njih samih i njihove neposredne okoline kada sugovornik govori sporo i razgovijetno. |
| DOVOLJAN | Djelomično razumije riječi, izraze ili naredbe slušanjem zvučnog, audiovizualnog zapisa ili učitelja uz višestruko ponavljanje i upute nastavnika. Nakon čitanja/ slušanja obrađenog i uvježbanog teksta učenik razumije samo dijelove teksta, sporije i uz nastavnikovu pomoć točno odgovara na više od pola postavljenih pitanja (više od 51%), uz učiteljevu pomoć djelomično rješava zadatke razumijevanja, a točno prevodi samo kratke dijelove rečenice.  Slabiji interes i sposobnosti. |
| NEDOVOLJAN | Učenik uopće ne razumije upute učitelja, čak i ako ovaj govori polako i razgovijetno, te koristi poznati fond riječi.  Nakon čitanja/ slušanja obrađenog i uvježbanog teksta učenik ne razumije tekst, te ni uz pomoć učitelja ne odgovara na pitanja (više od 51%), čak ni kratko , ne povezuje riječi i njihovo značenje, te ni uz uz učiteljevu pomoć ne uspijeva prevesti niti kratke, jednostavne rečenice, ni dijelove teksta.  Ne pokazuje interes da ovlada sadržajima. |

1. **Razumijevanje čitanjem**

|  |  |
| --- | --- |
| OCJENA | KRITERIJ |
| ODLIČAN | Obrađeni i uvježbani tekst učenik čita tečno bez grešaka.  Samostalno prepoznaje riječi ili kratke izraze u naslovima, imenima, karticama ili kraćim tekstovima te ih pravilno reproducira  Samostalno dolazi do značenja novih riječi i fraza logičkim  zaključivanjem. Zna više od očekivanog.  Vrlo uporan u promišljanju, uči radosno i temeljito. |
| VRLO DOBAR | Obrađeni i uvježbani tekst učenik čita tečno uz manje greške.  Prepoznaje riječi ili kratke izraze u naslovima, imenima, karticama ili kraćim tekstovima i pravilno ih reproducira uz  malu pomoć učitelja.  Traži pomoć od učitelja ili otkriva sam značenja iz  rječnika. Razumije i složenije rečenice. |
| DOBAR | Obrađeni i uvježbani tekst učenik čita s dosta grešaka i uz pomoć učitelja.  Djelomično prepoznaje riječi ili kratke izraze zapisane u naslovima, imenima, karticama ili kraćim tekstovima i reproducira ih nakon učiteljevog ispravljanja.  Razumije kratke i vrlo jednostavne tekstove poznate tematike.  Prepoznaje poznata imena, riječi i jednostavne rečenice ( na plakatima, prospektima, karticama... |
| DOVOLJAN | Obrađeni i uvježbani tekst učenik čita s puno grešaka čak i uz stalnu pomoć učitelja.  Ne prepoznaje zapise, bilo u naslovima, imenima, karticama ili kraćim tekstovima, ali reproducira riječi ili izraze samo uz veliku pomoć učitelja.  Tekstove teško razumije zbog velikog broja netočno pročitanih riječi. Treba ga stalno poticati i pomagati mu. |
| NEDOVOLJAN | Ne razumije pisane sadržaje jer ne zna niti pročitati niti razumije riječi. Odbija rad. |

1. **izražavanje i stvaranje – usmeno**

|  |  |
| --- | --- |
| OCJENA | KRITERIJ |
| ODLIČAN | Učenik je aktivan u konverzaciji, s pravilnim izgovorom i intonacijom.  Razumije pročitano.  U potpunosti usvojio obrađeni vokabular; tečno i samostalno sastavlja rečenice, bazirane na obrađenom vokabularu. Točno i potpunim odgovorima odgovara na postavljena pitanja.  Obrađene tekstove čita bez pogrešaka. |
| VRLO DOBAR | Učenik se izražava nesigurno premda korektno. Potreban mali poticaj. Poruke se u cijelosti može razumjeti.  U potpunosti usvaja obrađeni vokabular i s manjim greškama odgovara na postavljena pitanja te sastavlja rečenice bazirane na obrađenom vokabularu. Griješi uglavnom u odabiru riječi, gramatici te slaganju rečenica. Nakon upozorenja učitelja, sposoban je ispraviti pogreške.  Obrađene tekstove čita s malo pogrešaka. |
| DOBAR | Ima poteškoća u izgovoru i intonaciji, ali je u cjelini još  uvijek razumljiv.  Djelomično usvojio jezične strukture.  Djelomično usvojio obrađeni vokabular i uz pomoć učitelja  sastavlja rečenice bazirane na obrađenom vokabularu.  Na postavljena pitanja odgovara kratkim odgovorom.  Obrađene tekstove čita s više pogrešaka. |
| DOVOLJAN | Izražava se uz stalne ispravke i pomoć.  Na pitanja odgovara kratko bez strukture rečenice, uz velike greške u izgovoru.  Usvojio jako malo obrađenog vokabulara. Nije u stanju  samostalno sastavljati rečenice, može pravilno ponoviti po  modelu. Ima poteškoća u razumijevanju pitanja te na njih  odgovara isključivo uz pomoć učitelja.  Samostalno čita samo najjednostavnije riječi. |
| NEDOVOLJAN | Nedovoljno usvojio obrađeni vokabular. Ne pokazuje suradničke odnose na nastavi. Ne čita i ne odgovara na pitanja niti uz pomoć učitelja. Izgovor loš i nerazumljiv. |

1. **izražavanje i stvaranje – pisano**

|  |  |
| --- | --- |
| OCJENA | KRITERIJ |
| ODLIČAN | Pisano se izražava samostalno bez većih ortografskih pogrešaka.  Redovito izvršava sve pisane zadatke i aktivnosti.  Bez grešaka prepisuje riječi i rečenice.  Bez grešaka dopunjava kraće tekstove, postavlja i odgovara na pitanja, opisuje i piše jednostavne poruke. |
| VRLO DOBAR | Pisano se izražava uz manje ortografske pogreške koje ne utječu na razumijevanje poruke.  Gotovo redovito ima sve pisane radove.  S manjim greškama prepisuje riječi i rečenice.  S manjim greškama dopunjava kraće tekstove, postavlja i odgovara na pitanja, opisuje i piše jednostavne poruke. |
| DOBAR | Učenik se ne može bez pomoći korektno pisano izraziti i pravi veće pogreške koje ponekad utječu na razumijevanje poruke.  Trud vidljiv unatoč svemu.  S više grešaka prepisuje riječi i rečenice, dopunjava kraće tekstove, postavlja i odgovara na pitanja, opisuje, piše jednostavne poruke. |
| DOVOLJAN | Uz stalnu pomoć nastavnika radi tijekom sata. Pravi česte i velike ortografske greške.  S puno grešaka prepisuje riječi i rečenice, dopunjava kraće tekstove. |
| NEDOVOLJAN | S jako puno pogrešaka prepisuje riječi i rečenice. |

**PISANE PROVJERE** sadržajno i vokabularom obuhvaćaju obrađene cjeline te gramatičko jezične sadržaje obrađivane u obuhvaćenim cjelinama. Tipovi zadataka koji će biti zastupljeni u provjeri prethodno se najave i prezentiraju učenicima.

Tijekom školske godine pišu se 4 velike pismene provjere znanja te po potrebi više kraćih provjera znanja. Sve su provjere planirane i najavljene. Velike se provjere pišu nakon dvije obrađene i uvježbane nastavne cjeline. One mogu biti kombinacija razumijevanja pisanog ili auditivnog teksta, provjera vokabulara, jednostavnih gramatičkih struktura ili pismenog izražavanja. U pismenoj provjeri ocjenjuju se i pravopisne greške, a ocjena je rezultat postignutog broja bodova.

|  |  |  |
| --- | --- | --- |
| OD% | DO% | OCJENA |
| 40 | 60 | dovoljan |
| 60 | 75 | dobar |
| 75 | 90 | vrlo dobar |
| 90 | 100 | odličan |

**Usmene provjere** obuhvaćaju provjeru sposobnosti govorne produkcije i mogućnost kreativne primjene usvojenog vokabulara i gramatičkih struktura u obliku prepričavanja, prijevoda, usmeno-slikovnih prezentacija, aktivnog sudjelovanja u kreiranju nastavnog sata, rezimiranja obrađivanih tema i područja. Učenici svojim aktivnim uključivanjem kreiraju svoju ocjenu.

**Aktivnost i odnos prema radu**

Učenikova aktivnost, kao i nedostatak aktivnosti, prati se i može se evidentirati u rubriku za opisno praćenje na bilo kojem satu. Primjedbe se odnose na zalaganje učenika na satu, redovito izvršavanje zadanih zadataka, često javljanje, postavljanje pitanja, zalaganje u grupnom radu i slično.

**Zaključna ocjena** se ne izvodi računanjem aritmetičke sredine,već proizlazi iz brojčanog ocjenjivanja i opisnog praćenja. Završna ocjena može biti veća od aritmetičke sredine upisanih ocjena, osobito ako je učenik pokazao napredak u drugom polugodištu. Na zaključnu ocjenu utjecat će i opisno praćenje učenika koje se odnosi na njegovu aktivnost i ukupan odnos prema radu.